Joan of Ark hadjárat





An Unlikely Messiah





Az egyszerű parasztlány azt állítja képes megmenteni Franciaországot. Ehhez azonban először el kell jutnia a herceghez, hogy a segítségét kérje. Óvatosan lovagoljunk be az erdőbe, s soha ne hagyjuk, hogy a lány egyedül maradjon. A küldetés célja, hogy megérkezzen a lány a városba, nem pedig az összes ellenfél kiirtása. A folyó mentén vonuljunk északra, majd keressük meg az ottani szövetséges falut. A seregünk önkéntesekkel gyarapodik, s ráadásként két faltörő kost is kapunk. Törjük át az ellenséges erődítmény falait, majd keressük meg a nyugatra fekvő kikötőt. Szálljunk be az ott várakozó hajókba, majd keljünk át a túlpartra. Innentől már biztonságos az út a városba (ha a farkasokat nem számítjuk).





The Maid of Orleans 





A francia vezetés végső kétségbeesésében Joan kezébe adta a sereg irányítását. Első feladata az ostromlott Orleans felszabadítása. Robogjunk észak felé, majd semmisítsük meg az úton várakozó ellenséges lovasokat. Célszerű hátulról támadni, jóval kisebb veszteséggel megússzuk a csetepatét. Blios városában várakozik a sereg nagyobbik része. Hat szekeret kell eljuttatnunk az ostromlott város központjába (Town Center). Őrtorony zárja el az oda vezető utat, s jó néhány ellenség is táborozik a közelben. Állítsuk fel az íjászok sorfalát, majd a könnyűlovassággal csaljuk el a torony közeléből az ellenséges erőket. A védtelenül maradt tornyot könnyűszerrel szét lehet verni. Keljünk át a hídon, majd szabadítsuk fel Orleans-t. Indítsuk be a termelést, majd építsünk kastélyt a hídhoz és a város északi sarkához. Blios közelében található arany, a hiányzó követ meg vegyük meg a piacon. A néhány lovagot állomásoztassunk a várban, szükség esetére. Az északi erődítmény mellett építsünk fel egy ostromgépgyárat, majd készítsünk három faltörő kost. A felfejlesztett lovagok és dobófejszés katonák felügyelete mellett törjük át északon az ellenfél falait, majd romboljuk le a kastélyt. AZ angoloknak nincs más választásuk, mint visszavonulót fújni.





The Cleansign of the Loir





A szállítóhajókkal vigyünk át mindenkit a túloldalra, majd süllyesszük el azokat. Vonuljunk északra, s támadjuk meg az ellenséges falut. Kis szerencsével gyorsan elfoglalhatjuk, egyel kevesebb ellenfél. Álljunk neki hadsereget építeni, majd fejlődjünk a maximumra. Az első angol kastély északon található, de még ne támadjuk meg, mivel az angol fősereg azonnal a torkunknak esik. Képezzünk ki egy hatalmas hadsereget (lovagok és lovas íjászok), s húzzunk fel néhány tornyot a városunk védelmére. Építsünk fel egy kastélyt az északi kastély közelében, majd támadjunk. Viszonylag könnyű dolgunk lesz, mivel itt elég kevés angol egység állomásozik. Ezután a középen lévő kastélyt kell lerombolnunk. Itt is meglehetősen gyenge a védelem, négy faltörő kos bőven elég is lesz. A harmadik vár észak-keletre található, viszonylag erős védelemmel. Összegyűjtöttem a lovasságomat, s oda vezényeltem öt papot. Ezután már csak arra kellett figyelnem, hogy minden támadó lovagra jusson egy hittérítő. Hamarosan a seregem roskadozott a megtérített brit lovagoktól, s már nem volt gond lerombolni az utolsó kastélyt.





The Rising





A három angol település városházát kell megsemmisítenünk. Fontos, hogy a feladatra koncentráljunk, s ne akarjunk mindent elpusztítani. Azonnal vonuljunk a francia falu elé, de útközben semmisítsük meg az angol tábort. A faluban indítsuk be a termelést, majd rögtön építsünk várat az északi gázlóhoz. Rögtön vigyük át a lovasságot a legközelebbi faluba, s támadjuk meg a városházát. Lehet, hogy nagyok lesznek a veszteségeink, de ez a város a továbbiakban már nem jelent veszedelmet. Építsük ki a flottánkat, majd derítsük fel a folyót. Semmisítsük meg az ellenfél dokkjait, s ne engedjük, hogy újraépítse azokat. Vegyünk követ a piacon, majd a másik két gázlót is fedjük le kastéllyal. Amint ezzel végeztünk, építsünk rengeteg ostromgépet, s keressük meg a másik két városházát. 





The Siege of Paris





Joan Párizs felszabadítására készül. Vonuljunk a sereggel északra, s törjük be a falat. A hajítógépekkel romboljuk le a falat, majd szabadítsuk ki a parasztokat a városházánál. Verekedjük át magunkat a kikötőig, ahová perceken belül meg kell érkeznie a herceg által ígért erősítésnek. Az ígért támogatás azonban elmaradt, egyedül kell boldogulnunk. Meneteljünk tovább a városban, s a romboljuk le a keleti falat. Vonuljunk dél felé, de vigyázzunk, mert az angolok csapdát állítottak az úton. Rohanjunk le az íjászaikat, s vigyük Joan-t a falak mögé.





A Perfect Martyr





A sereg Joan nélkül maradt, de a harci szellem csak erősödött. A gázlónál találkozhatunk a francia tüzérséggel, akik könnyedén lerombolják az ellenséges erődítményeket. Foglaljuk el a várost, majd a nyugati gázlónál építsünk egy kastélyt. Az életben maradt lovagokkal azonnal támadjuk meg a déli ellenfelet, ha sietünk, akkor gond nélkül megsemmisíthetjük a városházát. Az északi városban gyártják az ostromgépeket, ezért a várban mindig állomásozzon néhány lovag. Rendezzük a sorainkat, majd a hajítógépeket vigyük északra, ahol romboljuk le az ellenfél ostromgépgyárait. Az északi és a déli ellenfél kiiktatásával minden figyelmünket a nyugati seregekre fordíthatjuk. Ők már sokkal fejlettebb szinten állnak, ágyútornyok vigyázzák a stratégiailag fontos pontokat. Vessük be ellenük az ostromgépeket, majd északról kerüljük meg a fő bázisukat. Itt nagyon csekély ellenállásba fogunk ütközni, de a dombot, ahová a szekeret kell eljuttatnunk, erős falak védik. Romboljuk le őket az ágyúkkal, majd egyszerűen sétáljunk be a szekérrel. Tűzzük ki a lobogót, majd örvendezzünk a győzelemnek.


   


Saladin hadjárat





An Arabian Knight





Saladin először találkozik a keresztesekkel, s el kell foglalnia Kairót. Egyszerűen vonuljunk délre a folyó mellett, majd keljünk át a Níluson. A város vezető gyáva elöljárói egyből átállnak az ellenség oldalára, de csak addig, amíg meg le nem táborozunk a városháza előtt. A frank városháza keletre található, a védelme elhanyagolható. Romboljuk le, s máris miénk a győzelem.





Lord of Arabia





Keresztény rablók és kalózok tartják rettegésben a Vörös-tenger partján virágzó kereskedővárosokat. Saladin megesküdött, hogy rendet tesz a partvidéken. Legelső lépésként fejlesszük ki a kartográfiát, így szinte az egész térképet belátjuk. Építsünk fel egy kisebb bázist, majd képezzünk ki szerzetest. A sivatagban észak-keletre kallódik a kegytárgy, ami a mecsetben aranyat generál. Vonjuk uralmunk alá a kereskedelmi utat a két szövetséges város között, s vonjuk blokád alá a kalózok bázisát keleten. Építsünk néhány faltörő kost, majd semmisítsük meg őket. Közben kezdjük el kiépíteni a flottánkat, mivel a rablók főhadiszállása a tengeren található. Szerezzük meg az uralmat a tengeren, s szálljunk partra a csapatainkkal.  


 


The Horns of Hattim





A sivatagban rekedt keresztesekben már csak a szent kegytárgy tartja a lelket. Ezt kell megszereznünk, mindenáron. A sivatagban kevés a kő ezért nem tudunk komoly védelmet felhúzni. Délre az angolok vertek tanyát, először őket kell lerohannunk. Nem árt sietni, hiszen hamar megerősödnek. Használjuk az elite skirmishereket, ezen a pályán egyértelműen ők a legjobbak. A déli várost nem kötelező megtartani, de az ottani aranybányák még hasznunkra lehetnek. Nekünk mindenesetre az észak-keleti erődből kell ellopnunk a kegytárgyat. Derítsük fel a környéket, majd romboljuk le az itt található katonai épületeket. Három pap is a közelben ólálkodik, legyen gondunk rájuk. Lopjuk el a relikviát, majd vigyük vissza a bázisra. A kereszteseknek garantáltan nem lesz több kedvük harcolni.


 


Siege of Jerusalem





Jeruzsálem városát öt torony őrzi. Ezeket kell lerombolnunk, de úgy, hogy egyetlen vallási központban sem essen kár. Induláskor rögtön építsünk bázist, s gyorsan húzzuk fel a várat. Az építkezés ideje alatt, vonuljunk a mamelukokkal északra, s támadjuk meg a teuton lovagok falvait. Nagyon fontos, hogy gyorsan cselekedjünk, mert hamar megerősödnek, s akkor komoly bajba kerülhetünk. A kastély után építsünk ostromgépgyárat (siege workshop). Gyártsunk két faltörő kost, majd romboljuk földig az északi falut. Vegyünk szerzetest, majd a falu határában talált kegytárgyat vigyük vissza a monostorba. Innentől kezdve nem lesz gondunk az arannyal. Az északi templomosok után vonuljunk délre, de kerüljük el a várost. A déli sarokban újabb gyenge ellenfélre bukkanunk, ne kegyelmezzünk senkinek. Vegyünk két hajítógépet, majd szisztematikusan romboljuk le a tornyokat. Négyet megsemmisíthetünk kívülről, de az ötödikhez bizony be kell mennünk a városba. Északon romboljuk le az ellenfél várát, majd törjük át a falat. A mamelukok felügyelete mellett essünk neki az utolsó toronynak, de legyünk óvatosak, a közelben templom is található.





Jihad!





A keresztesek három városa közül kettőt kell megsemmisítenünk. Már rögtön a pálya elején kezdjük el fejleszteni a flottánkat, különben elveszünk. Kevés az arany a közelben, de ezen könnyen segíthetünk. Anyagi gondjainkat megoldja, ha rögtön veszünk négy kereskedő kocsit, melyek a távoli Hebron piacáról hozzák be az aranyat a városba. Küldjük ki a dolgozókat fát vágni és követ fejteni. Az alsó kaput rögtön falazzuk fel, s mihamarabb


erősítsük meg a falakat. Építsünk fel a várat a felső kapu elé, majd őrületes sebességgel gyártsunk mamelukokat (10 darabot). A kikötőben építsünk hat darab gályát és két ágyúnaszádot. Fejlesszük őket a maximumra (ne felejtsük le, hogy a kovácsműhelyben tudjuk a hajók hatósugarát és sebzését növelni). Időközben a térkép alján megkezdték az ellenséges csoda építését. Egyelőre ne foglalkozzunk vele, inkább koncentráljunk a szigetlakókra. A fő bázisuk északon található, de az egyik kisebb szigetre hajóépítő bázist telepítettek. Először ezt elimináljuk a flottánkkal, majd vonuljunk északra. Ügyeljünk a romboló hajókra, hat gálya össztüze ellen azonban nincs esélyük. Két hajóácsot vigyünk fel északra a parton, ők pillanatok alatt ki tudják javítani a sérült hajókat. Rengeteg hajó támad nekünk, de odafigyeléssel győztesen kerülhetünk ki ebből a párviadalból. A sziget remekül védhető, viszont korlátozott erőforrással rendelkezik. Először az erdőket tarolják le, majd kicsivel később kimerülnek az aranybányák is. Ettől kezdve ők már nem ellenfelek. Időközben az alsó csoda elkészült. Innentől kezdve 350 egység időt kapunk, hogy leromboljuk, különben kezdhetjük előröl a küldetést. Gyártsunk le hat darab romboló hajót (heavy demolition ship), majd küldjük őket délre. Vegyük célba a gyújtóhajókat, majd hozzuk le északról a flottát. Azt a maradék néhány ágyúnaszádot már könnyen el tudjuk süllyeszteni. Romboljuk le a hajókkal az elérhető tornyokat. Sajnos a csodát a tenger felől nem érjük el, ezért szárazföldi csapatokat kell bevetnünk. Építsünk szállítóhajót, majd rakjunk bele 10 elit mamelukot, s két hajítógépet. Tegyük őket partra csodánál, majd a mamelukok tisztítsák meg a terepet. A két ostromgép rombolja le a csodát, majd végezzünk a három paraszttal. Már csak egy várost kell megsemmisíteni. Északon csak a tornyok veszélyeztetik a partraszálló csapatokat, de őket könnyen elintézik a hajók. A szigeten tíz mameluk gyorsan rendet tesz, s máris miénk a győzelem.     


 


The Lion and the Demon





A harmadik keresztes hadjárattal megérkezett Oroszlánszívű Richárd is a Szentföldre. Ő vezeti a brit erőket. Ezen a pályán négy ellenféllel kell szembenéznünk. A jeruzsálemiek, az angolok és a teutonok a szárazföldön támadnak, míg a genovaiak a tengeren próbálkoznak. Innen nincs sok esélyük, hiszen a várost jól védik a tornyok. Meg kell építenünk a szaracén csodát, s bizonyos ideig meg is kell védelmeznünk. A túlerő óriási, csak nagy odafigyeléssel nyerhetünk. Jelöljünk ki 5 favágót, öt aranybányászt, öt kőfaragót, majd építsünk négy farmot. A négy halászbárkával építsünk halcsapdákat közvetlenül a kikötő mellé. Induláskor ugyan rendelkezünk a csoda felépítéséhez szükséges nyersanyaggal, de egyelőre ne kezdjük el építeni. Először építsünk két kastélyt a falakon kívülre, hogy azok felfogják az első támadási hullámot. Ezután vegyünk húsz mamelukot, majd osszuk őket kétszer tízes csoportba. Ne felejtsük el, hogy ha további csapatokat állomásoztatunk a toronyban, az megnöveli annak támadó erejét. Fejlesszük fel az elit mamelukok fegyverzetét és páncélzatát, majd küldjük őket portyázni. Közben a város közepén bontsunk le néhány épületet, majd kőfallal kerítsünk el akkora területet, amelybe belefér majd a csoda. Amint összegyűlik 1000 arany, kő és fa rendeljünk a csoda építéséhez 10 munkást. Azok pillanatok alatt fel fogják húzni. Innentől válik izgalmassá a dolog. A perzsa sah ajándékaként küldött öt harci elefántot vezényeljük át a keleti bejárathoz, mivel ott próbálkoznak a legtöbbször. A legveszélyesebb ellenfelek az ágyúsok, akik pillanatok alatt lebontják a kőfalakat. Őket mindig előre támadjuk meg. Ne engedjük, hogy a hajítógépek a közelbe érjenek, állandóan cirkáljunk a sivatagban, s még a város előtt semmisítsük meg az ostromgépeket. A sérült mamelukokat időnként vigyük a kastélyba gyógyulni, addig a másik csoporttal zaklassuk az ellenfeleket. A folyón felfelé hajókkal megtámadhatjuk a jeruzsálemi kastély. Érdemes lerombolni, kevesebben támadnak. Kis odafigyeléssel ez a pálya könnyen teljesíthető. 





Barbarossa hadjárat





Holy Roman Emperor





Kis szigeten kezdjük a hadjáratot, innen kell megszereznünk négy kegytárgyat. Ezeket az ellenséges monostorokban lelhetjük fel, s vissza kell vinnünk őket a saját templomunkba. Az északi hídhoz és a déli gázlóhoz építsünk fel egy-egy kastélyt, majd kezdjük meg a lovagok kiképzését. Építsünk hajítógépet, majd romboljuk le a nyugati monostort. Ott két relikvia is található, szerezzük meg mindkettőt. Ettől a perctől kezdve nem lesznek gondjaink az arannyal. Lépjünk át a birodalmi korba, majd képezzünk paladinokat. Vonuljunk a seregünkkel északra, majd tisztítsuk meg az ottani monostor környékét az ellenséges csapatoktól. Amint tiszta a terep jöhetnek az ostromgépek, majd a papok. Az utolsó kegytárgyat délen kutassuk fel. Két ostromgéppel romboljuk le a várost védő tornyokat, majd zúzzuk be a kaput. A monostor mellett felépült egy vár is, először ezt kell kiiktatnunk. Ezután már nem lehet gond a templom lerombolásával. 





Henry the Lion





A barbár gót törzsek legyőzése a feladatunk. Nem tudunk termelni, de a szövetségeseink időről időre adományokkal segítik a hadjáratot. Aztán váratlanul egyik szövetségesünk ellenünk fordul. Nem kell pánikba esni, hiszen nem kötöttek szövetséget a gótokkal. Bízzuk a piszkos munkát rájuk, ők bizonyos idő elteltével legyőzik az árulót. Északon néhány paraszt és egy relikvia be lett börtönözve, ha van kedvünk kiszabadíthatjuk őket. Ez azonban nem szükséges a győzelemhez, a lengyelek váratlanul feladják. Úgy látszik kimerültek a tartalékaik. 





Pope and the Antipope





A küldetés célja a milánói katedrális megtérítése. Kezdetben nincs egyetlen parasztunk sem, viszont négy darab pap is található a seregben. Vigyük őket délre (ne felejtsünk el kíséretet adni), majd térítsünk meg néhány ellenséges parasztot. Végezzünk azzal a néhány katonával, majd vegyük birtokba az épületeket. Építsünk ostromgépeket, s romboljuk le a városházat (azt nem tudjuk elfoglalni). A parton magányos relikviát találunk, amit azonnal vigyünk vissza a monostor biztonságos falai közé (aranyat generál). A lerombolt híd alatt építsünk ki hídfőállást (bombard tower, keep, dokk), majd az ágyúnaszádokkal tegyük a földdel egyenlővé a védelmet. Szálljunk partra a híd felett 20 paraszttal, majd gyorsan építsünk fel két kastély. Kis szerencsével végezhetünk mielőtt odaér az ellenséges hadsereg. Állomásoztassunk néhány paladint a falak között, jók lesznek szétverni az ostromgépeket. Több hullámban jönnek az ellenfelek, de a kastélyokkal nem bírnak mit kezdeni.  Amint lélegzetvételnyi szünethez jutunk húzódjunk kicsit előre, s Milánó kapujába építsük fel az újabb várat. Az épületet úgy helyezzük el, hogy a kapu, s az azon áthaladó kereskedő karavánok még lőtávolban legyenek. Kis idő elteltével a gép kifogy az utánpótlásból, s csak néhány torony és kastély marad. Hajítógépekkel tisztítsuk meg az utat a katedrálisig, majd a pap kezdjen el dolgozni. Hamarosan germán zászló leng a milánói katedrális felett. 








The Lombard League





Barbarossa itáliai sikerei nem maradtak hatás nélkül. A három legerősebb város, Padua, Verona és Velence szövetséget kötött, s együttes erővel támadták az uralkodót. A küldetés elején azonnal vigyük vissza a gyalogosokat a városházára. Nem feltétlenül szükséges, de azért nem árt ha megmentjük. A lovasokkal támadjuk meg az ostromgépeket, azok legyenek az elsődleges célpontok. Közben a városháza nyisson tűzet a lovasokra, majd intézze el a gyalogosokat. Amint kritikussá válik a helyzet, kezdjünk el javítani a parasztokkal. Kis idő múlva elfogynak a támadók, megindulhat az újjáépítés. Építsünk farmokat, majd küldjük ki a szállítóhajót a tengerre. A mentőflotta ott várakozik a felmentő sereggel.  Indítsuk be a termelést a déli szigeten, különösen a kőbányára ügyeljünk. Derítsük fel az északi részt, s keressük meg a gázló mellett található aranybányát. Ide fogjuk építeni az előretolt helyőrséget, vagyis a kastélyt 10 paladinnal. Építsük tele folyó torkolatot tornyokkal, a velencei kalmárok erről az oldalról fognak támadni a flottájukkal. Ne pazaroljuk a pénzünket feleslegesen hajókra, ezt a csatát a szárazföldön fogjuk megnyerni. A biztonság kedvéért azért legyen kéznél néhány fast fire ship, egy idő múlva feltűnnek az ellenséges ágyúnaszádok is. Vezényeljünk 10 parasztot az északi gázló melletti aranybányához, majd húzzuk fel a kastélyt. Az egyetlen szövetségesünk, Henry the Lion ismét elárult minket, immár négy ellenféllel kell szembenéznünk. Vegyünk követ a piacon, majd építsük meg a második kastélyt kicsit nyugatra az előzőtől. Ez a két erődítmény már gond nélkül tartja a frontot, csak az ostromgépekre kell odafigyelnünk. Építsünk ostromgépgyárat, majd hozzunk létre néhány ágyúst, s rohamozzuk meg Henry erődjét. Romboljuk porig, majd üssünk rést az északi városfalon. Vigyázzunk, mert elég sok pap tevékenykedik a közelben, nem árt bevetni a muskétásokat. Törjünk át a falon, majd tisztítsuk meg a fal melletti rész. Erre a helyre fogjuk felépíteni a csodát, de előbb gondoskodnunk kell a megfelelő védelemről. Zárjuk le a hidat egy kastéllyal, majd a hajítógépekkel romboljuk le a kolostort. Állítsuk rá az összes parasztunkat a csodaépítésre, hiszen amint az felépül, már meg is nyertük a küldetést.  





Barbarossa’s March





A harmadik keresztes háborúból már Barbarossa is kivette a részét. Hatalmas seregét azonban egyetlen kereskedőállam sem volt hajlandó átszállítani a tengeren, ezért a hosszú és fáradtságos szárazföldi út mellett volt kénytelen dönteni. 


Ismét egy olyan küldetést kapunk, ahol nem lehet építeni. A hatalmas seregből, elég ha 10 egység célba ér. A hajítógépekre vigyázzunk a legjobban, rájuk még szükségünk lesz a későbbiekben. Törjünk át az erdőn (a hajítógépek segítenek ebben), majd vigyük ki a papokat a tengerpartra, ahol megtéríthetik az arra járőrőröző szaracén hajókat. Vigyünk egy gályát a bizánci kapuhoz, mire ellenünk fordulnak. Támadjuk meg a hajóikat, majd térítsünk át még néhány gályát. Kitartó munkával akkora flottát szerezhetünk, mely már könnyedén legyőzi a bizánciak armadáját. Térítsünk át néhány szállítóhajót, majd a hajítógépekkel a tengerpartról romboljuk le a védőtornyokat és a kaput. Vágtassunk be néhány lovaggal a Haga Sofia-ig, mire a bizánciak kapitulálnak. Pakoljuk meg a többi szállítóhajót, majd szálljunk partra délen, a szaracének földjén. Meleg fogadtatásban lesz részünk, de a lovagok hamar rendet tudnak teremteni. Vonuljunk a sereggel nyugatra, s keressük meg az átjárót. Sajnos azt török csapatok ellenőrzik, rajtuk bizony keresztül kell verekednünk magunkat. A főhadiszállásuk egy megerősített várkastély, ehhez kellenek a hajítógépek. Innentől már csak kellemes séta a teuton tábor, ahová 10 egységet kell csak bevinnünk, s rögtön miénk a győzelem.





The Emperor Sleeping





Rőtszakállú Frigyes halott. Lovagjai, végső tiszteletadásként, elhatározták, hogy holttestét mindenféleképpen eljuttatják Jeruzsálembe.


10 perc tűzszünet áll a rendelkezésünkre. Aztán megindul a szaracén és damaszkuszi roham. A táborhelytől délre a sivatagban találunk egy kegytárgyat, oda építsünk fel két kastélyt. Elé húzzunk fel tornyokat, először ezeket támadják meg. A várak mögé építsünk kolostort, s gyorsan készítsünk hat szerzetest. Ne feledkezzünk meg a kegytárgyról, aranyat hoz a konyhára. Megindul a roham, s nekilódulnak az elit harci elefántok. Mi csak erre4 vártunk, hiszen a papjaink gond nélkül át tudják őket téríteni. Osszuk be a csuhásokat kettes csoportokba, majd kezdjük meg hittérítői tevékenységünket. Gyűjtsünk össze 20 ormányost majd lendüljünk ellentámadásba. A városban először a katonai épületeket romboljuk le, majd a hajítógépek és az elefántok együttes rohamával zúzzuk szét az ellenállás utolsó bástyáját, a várat is. Törjük át a falat, majd a szaracének területén keresztül vonuljunk délre, Jeruzsálem városához. A Szent Város védelmét néhány pap és torony biztosítja. A tornyokat bízzuk a hajítógépekre, a papokat meg a muskétásokra. Hozzuk le északról a teherkocsit az uralkodó tetemével (persze megfelelő kísérettel), majd vonuljunk a jeruzsálemi főtemplom elé.





Ghengis Khan hadjárat





Cruicible





A pusztában élő mongol törzsek egyesítése a cél. A legkönnyebben a kék szín viselő törzs kívánságát tudjuk teljesíteni. Húsz birka fejében hajlandók csatlakozni a fősereghez. A térképen rengetek kóbor birkát találhatunk, de északon a rosszfiúk (piros) is őriznek néhányat. Amint megvannak a birkák, hajtsuk őket a falu főterére, s rögtön újabb csapatokkal bővül a seregünk. A világoskék törzs kegytárgyat akar a templomába. A pályán két ilyen is található, az egyik az ellenfél monostorában lett elrejtve, azt elég jól őrzik, viszont az található közelebb, a másik a térkép keleti felében leledzik, s hatalmas farkasok védik. Ez már a második falu. A zöldek nem jönnek ki a bordókkal, s nem hajlandóak kibékülni. Változtassunk a diplomáciánkon, majd pusztítsuk el az egyik törzset. A negyedik törzs (türkiz) csak akkor csatlakozik hozzánk, ha legyőzzük a nyájaikat dézsmáló óriási farkast. Őt a törzstől dél-nyugatra találjuk meg a hegyek között. Ott lesz az egész falka, de nem kell aggódni, nincs esélyük ellenünk.





A Life of Revenge





Kushluk elárulta a nagy Dzsingisz Kánt, ezért meg kell halnia. Elmenekült ugyan az igazságszolgáltatás elől, de a végén úgyis a hóhér markában végzi. Szövetségeseket is talált magának, de ez sem számít.


Lovagoljunk északra, majd vágjuk le az ott található lovasságot. Amint az utolsó is a porba hull, miénk a város. Építsünk fel gyorsan malmot, mivel csak az után tudunk farmokat készíteni. Állítsunk rá 10 parasztot a termelésre, sok élelemre lesz szükségünk ezen a pályán. Öt favágó induljon el a legközelebbi erdőbe, majd három-három bányásszal nyissuk meg az északi kő- és aranybányákat. Az ellenség célja Dzsingisz hatalmas sátrának lerombolása. Építsünk elé gyorsan két tornyot, majd azokat pakoljuk tele katonákkal. Legyen készenlétben a lovasság is, hiszen bármelyik pillanatban várható a támadás. Ugorjunk át először a feudális, majd a kastély korba. A sátortól nyugatra található egy szűk átjáró, azt várkastéllyal le kell zárnunk. Ezt csak a kastély korban tudjuk véghezvinni, de ha sikerült megépítenünk, attól a perctől miénk a győzelem. Gyártsunk 10 tevést, s 15 különleges lovas íjászt. A tevéseket küldjük be a városba rombolni, s csak akkor engedjük őket vissza, ha nagyon lesérültek. Hozzunk a kastélyhoz néhány gyógyítót, majd indítsunk ellentámadást a lovas íjászokkal. Söpörjünk végig a falun, s módszeresen irtsuk ki a lakosságot. Támadjuk meg a városházát, de csak akkor, ha nincs a közelben ellenfél. Időnként vonuljunk vissza felgyógyulni, de egyébként ne hátráljunk. Az áruló elmenekült ugyan, de nem jut messze. Észak-nyugatra lovagolt, a saját falujába. A két falu határában, a gázlónál, húzzunk fel újabb kastélyt, hiszen még érintetlen haderővel van dolgunk. A stratégia ugyanaz, mint ezt megelőzően. A lovas íjászok robogjanak be a faluba, lőjenek le mindenkit, majd ha megérkezik az erősítés, pucoljanak vissza a kastélyhoz. Vegyünk 15 ép lovas íjászt, s robogjunk északra, majd keressük meg Kushlukot. Elég őt megölni, s máris győztünk.





Into China





A mongol hordák előrenyomulását úgy látszik semmi sem állíthatja meg. A kínai csoda, a Nagy Fal, mégis feltartóztatta a lovas hadsereget. 


Itt három kínai várost kell legyőznünk. Először is keljünk át a folyón keleten, s térítsünk meg néhány parasztot. Két ostromgép is a kezünkbe kerül, de nem kell annyira vigyázni rájuk, legfeljebb megépítjük a sajátunkat. Minden esetre romboljuk le a kékek városházát, s öljük meg a parasztjait. Amint feladta a harcot térjünk vissza kiindulási pontra, s építsük fel bázisunkat. Bányásszunk követ, majd építsünk várat a Nagy Fal kijáratával szemben (három rácsos kapu). Lépjünk át a birodalmi korba, majd fejlesszük ki a kémia tudományát. Állomásoztassunk néhány tevést a kastély falai között, mert időnként megjelennek az ostromgépek is. Időközben a sárga ellenfél csoda építésébe fogott, ami azt jelenti, hogy sietnünk kell. Képezzünk ki 15 elit mongol íjászt (mongol különleges egység), majd a hajítógéppel szép sorban romboljuk le a falba épített tornyokat. Bontsuk le a kapukat, majd a fal mellett menjünk addig keletre, amíg el nem érjük a folyót. Forduljunk délnek, s menjünk addig, amíg el nem érjük az alját (lesz ott kőbánya is). Vigyünk oda négy parasztot, majd építsünk fel itt is kastélyt. Mellette húzzunk fel két kikötőt, s hozzuk létre a hadiflottánkat. Ha gyorsan cselekedtünk, akkor még van időnk a csoda elkészültéig. Az ágyúnaszádokkal tisztítsuk meg a partot a tornyoktól, majd keljünk át szállítóhajóval, s itt is építsünk kastélyt. Az ágyúnaszádok pont elérik az ellenséges várat, velük jóval egyszerűbb lesz lerombolni. Indítsunk támadást a város ellen, de ne feledkezzünk meg az ellenség flottájáról sem. A part mentén mindig cirkáljon néhány gálya, ők elintézik az okvetetlenkedőket. Építsünk két hajítógépet, majd módszeresen tisztítsuk meg várost a véderőművektől. A 15 íjász elegendő a védelmükre. Egyedüli veszedelmet a papok jelenthetik a kolostorban. Romboljuk le a csodát és a városházát. Öljük meg az összes parasztot, mire a sárgák feladják. 


Itt azonban még nincs vége a küldetésnek, hiszen három másik ellenfél is talpon van. Ezek közül a pirosakat a legkönnyebb legyűrni, elég 100 elit íjász és egy hajítógép. Kicsit nehezebb dolgunk lesz a sziget közepén élő kínaiakkal. Rengeteg ostromgépet építenek, s be is vetik őket. Pucoljuk ki a fészküket, s ezután már nem lehet gond a nyugati részen élők legyőzése.





The Horde Rides West





Kína után Oroszország és Perzsia következik. Elég nehéz küldetés, főként ha ész nélkül belevágunk. A perzsa sah ajándékot vár, de a két szekér valójában mongol orgyilkosokat rejt. Indítsuk el őket, de túlságosan ne siessünk. Gyorsan építsünk favágó üzemet, majd amikor összegyűlt elegendő fa, nyolc farmot a városházák köré. Ekkorra már a sah meglehetősen türelmet lesz, ezért vigyük elé a szekereket. Hirtelen két orgyilkos ugrik elő a pányvák alól, s végeznek a perzsa vezetővel. Irányítás nélkül nem túl veszélyes a perzsa sereg. A kivégzés után sietnünk kell, hiszen bármelyik pillanatban megindulhat a támadás. Építsünk kőbányát, majd az összes emberünkkel fejtsünk követ. Először északon kell várat emelnünk, hiszen bármelyik pillanatban támadhatnak az oroszok. Amint ez megtörtént vigyük a falai közé a mongol vezért, s ne engedjük ki onnan. Ez alatt délen a perzsák felocsúdtak a meglepetésből, s bosszúra szomjaznak. Építsünk itt is kastélyt, majd mögé kolostort. Mindig legyen kéznél három-négy pap, hiszen a megtérített harci elefántok jó szolgálatot tesznek. Gyűjtsünk össze ezekből 15-öt, majd a lovas íjászok fedezete mellett nyomuljunk szépen előre. Nem kell sietni, innentől már csak idő kérdése a perzsa és orosz birodalom bukása. Módszeresen tisztítsuk meg a terepet, ne feledkezzünk meg az út mentén fekvő istállókról sem. A sereg mögött vonuljanak a papok. Ők gyógyítják a sérült csapatokat, s ők térítik meg az ellenünk küldött elefántokat is. Közben északon néha megindulnak az oroszok, de a várat nem képesek lerombolni. Egyedüli veszélyt az ostromgépek jelentik, de ezeket az íjászok simán szét tudják verni (bonusz támadásuk van az ostromgépekkel szemben). Délen végre valahára elértük Szamarkand városát. Az itteni ellenállás igen kemény, főként a paladinok és az elit harci elefántok okoznak gondot. Az ormányosokat próbáljuk meg áttéríteni, a paladinokat viszont le kell nyilaznunk. 15 elit íjász most is elegendő. Amint csökken az ellenállás engedjük szabadon az elefántokat a városban, dőljünk hátra, s nézzük a pusztítást. Amint megtörik az ellenállás, törjük ki a hátsó kaput, s támadjuk hátba az oroszokat. Ez alaposan megzavarja őket, de a harci elefántok ellen nincs ellenszerük. Romboljunk le mindent, s máris szabad az út a gazdag Európába.


     


The Promise





Ázsia után Európa következik. A lengyel, bohémiai és német városok a célpontok, ezeket kell elfoglalnunk. Nehéz küldetés, hiszen úton van a fősereg, rengeteg lovaggal és ostromgéppel. Nagyon kell sietnünk, mert csak korlátozott idő áll a rendelkezésünkre. Rengeteg nyersanyagra lesz szükségünk, ezért gyorsan képezzünk ki dolgozókat. Vigyünk délre négy parasztot, majd bányásszuk ki az ott található követ. A bánya mellé húzzunk fel fűrészmalmot, s rendeljünk hozzá öt favágót. Északon található aranybánya, s egy elhagyatott kegytárgy. Építsünk itt egy monostort, s helyezzük biztonságba a relikviát. Gondoskodjunk arról, hogy legyen elegendő élelem. Gyorsan építsünk fel egy kastélyt a kőbánya mellett, mert a lengyelek délről támadást terveznek. Ideje továbblépnünk. Vásároljunk követ, s építsünk még egy kastélyt, de ezúttal a hegyen. Az építés megkezdésével egy időben lépjünk át a birodalmi korba, szükség lesz ugyanis hajítógépre. A hegytetőt ellenséges kastély és torony védi. Romboljuk le őket, de a tornyot védő falakat ne bántsuk. Cseréljük ki a kaput, majd a falak közé is építsünk várat. Ezen kívül szükségünk lesz még három várra a zászlókkal jelzett helyen. Bányásszuk ki a csúcson található bányát, majd gyorsan építsük meg a három kastélyt. Pakoljuk őket tele katonákkal, s legyen készenlétben 15 nehéz teve az ostromgépek ellen. Küldjünk ki egy felderítőt nyugatra. Ott a hegyek között találunk egy kolostort, melyből néhány katona csatlakozik hozzánk. Hamarosan megérkezik a fősereg, s elszabadul a pokol. Először is támadjuk meg a hajítógépeket, majd ha velük végeztünk jöhet a többi ostromgép. Kis szerencsével, s elegendő harcossal átvészelhetjük a támadást. A fallal körülzárt negyedik kastély sokat segíthet. A csata után szedjünk össze 15 elit íjászt, s egy hajítógépet. Látogassuk meg a német várkastélyt, tegyük a földdel egyenlővé. Erről az oldalról most már biztonságban vagyunk. A következő célpont a bohémiai kastély. Ott nincsenek parasztok, viszont a várat néhány pap védi. Az utolsó célpont a lengyel kisváros. Itt sem lesz nehéz dolgunk, hiszen a bánya mellé állított vár alaposan meggyengítette már őket.


  


Pax Mongolia





A mongol hordák és Európa között már csak egyetlen akadály áll, Magyarország. Félelmetes lovassága még a tatár kánokat is tisztelettel töltötte el, s nem becsülték le az ország erejét. Amint megtörik a magyarok ellenállását, Európa többi része érett gyümölcsként esik az ölükbe. Csak az első tíz percet kell túlélnünk, a többi már gyerekjáték. A legfontosabb feladatunk az legyen, hogy építsünk fel két kastélyt a híddal szembe. Ez nem lesz egyszerű feladat, mivel néhány percen belül megindul a magyarok ellentámadása, s rengeteg ostromgépet hoznak magukkal. A legjobb megoldás a megelőző csapás, mely során átdobunk a hídon néhány tevést, s azok megsemmisítik az ostromgépeket, majd visszamenekülnek a biztonságos várfalak mögé. Rengeteg kőre lesz szükségünk, ezért gondoskodjunk a bányászok kiképzéséről. Amint felépül a második kastély gyorsan szabaduljunk meg a hidat őrző tornyoktól (hajítógépek), s építsünk fel a túloldalra is egy várat. Nem árt igyekeznünk, mert a magyarok a híd felrobbantását tervezik (s rövid időn belül meg is teszik). Nem kell elkeserednünk akkor sem, ha nem sikerül megtartanunk a várat a magyar oldalon, ugyanis a Sajó teljesen befagyott, s a jégen át lehet kelni a túloldalra. Ha az utóbbi megoldás mellett döntünk, akkor át kell törnünk az erdőn, vagy ki kell vágnunk az összes fát. Én az előző megoldást javaslom, mivel megkezdődött a magyar csoda építése. Nem kell megijedni, az építkezés magyar módra történik, eltelik néhány évszázad mire lesz belőle valami. Képezzünk ki egy tucat elit íjászt, s kezdjük meg a nagytakarítást. A tornyokat és a kastélyokat rábízhatjuk az ostromgépekre, de ne feledkezzünk meg a szabotőrökről sem, 10 darab simán felrobbant egy várat (átlagosan 1000 pontot sebeznek). Kis idő múlva megérkezik az utánpótlás (néhány szabotőr, egy mongol vezér, s két vadászfarkas). A csoda felépülése után lesz még 200 évünk arra, hogy leromboljuk. Azt sem kell megvárnunk, hogy felépüljön, jóval az elkészülte előtt végezhetünk Európa utolsó védelmezőivel.

